pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม รับหนังสือจากเครือข่ายภาคประชาชน ยื่นเสนอ ๕ ข้อ ถึง รมว.ยุติธรรม ขอคงคำสั่ง คสช. ๒๒/๒๕๕๘ ดำเนินการกับสถานบันเทิงที่จำหน่ายสุราให้เด็ก-ยาเสพติด-ค้ามนุษย์
วันพุธที่ 11 ตุลาคม 2566
11/10/2566
กระทรวงยุติธรรม รับหนังสือจากเครือข่ายภาคประชาชน ยื่นเสนอ ๕ ข้อ ถึง รมว.ยุติธรรม ขอคงคําสั่ง คสช. ๒๒/๒๕๕๘ ดําเนินการกับสถานบันเทิงที่จําหน่ายสุราให้เด็ก-ยาเสพติด-ค้ามนุษย์
กระทรวงยุติธรรม รับหนังสือจากเครือข่ายภาคประชาชน ยื่นเสนอ ๕ ข้อ ถึง รมว.ยุติธรรม ขอคงคําสั่ง คสช. ๒๒/๒๕๕๘ ดําเนินการกับสถานบันเทิงที่จําหน่ายสุราให้เด็ก-ยาเสพติด-ค้ามนุษย์
ในวันอังคารที่ ๑๐ ตุลาคม ๒๕๖๖ เวลา ๑๓.๐๐ น. ณ บริเวณด้านหน้าศูนย์ยุติธรรมสร้างสุข (ศูนย์บริการร่วมกระทรวงยุติธรรม) ชั้น ๑ อาคารกระทรวงยุติธรรม พันตํารวจเอก ทวี สอดส่อง รัฐมนตรีว่าการกระทรวงยุติธรรม มอบหมายให้ นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม พร้อมด้วย นางสุภาภรณ์ ชมชัย ผู้เชี่ยวชาญเฉพาะด้านการพัฒนาระบบงานยุติธรรมเด็กและเยาวชน กรมพินิจและคุ้มครองเด็กและเยาวชน รับหนังสือจากนายธีรภัทร์ คหะวงศ์ ผู้ประสานงานเครือข่ายป้องกันและลดผลกระทบจากเครื่องดื่มแอลกอฮอล์ และนางสาวปาลิณี ต่างสี ผู้ประสานเครือข่ายเยาวชนลดปัจจัยเสี่ยง นําภาคีเครือข่ายป้องกันและลดผลกระทบจากเครื่องดื่มแอลกอฮอล์ (ภปค.) เครือข่ายองค์กรงดเหล้า เครือข่ายรณรงค์ป้องกันภัยแอลกอฮอล์ เครือข่ายเยาวชนลดปัจจัยเสี่ยง และภาคีเครือข่าย เพื่อขอให้คงคําสั่ง คสช.ที่ ๒๒/๒๕๕๘ เรื่อง มาตรการในการป้องกันและแก้ไขปัญหาการแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ หรือปรับปรุงให้เป็นพระราชบัญญัติที่มีประสิทธิภาพมากขึ้น พร้อมทั้งแสดงความขอบคุณจากกรณีที่มีการสั่งปิดสถานประกอบการที่ทําผิด และถูกสั่งปิดกว่า 788 แห่ง
โดยภาคีเครือข่ายฯ ได้แสดงจุดยืนและมีข้อเสนอต่อกระทรวงยุติธรรม ๕ ข้อ คือ ๑. ขอให้คงคําสั่ง คสช.ที่ ๒๒/๒๕๕๘ ไว้เป็นกฎหมาย หรือพัฒนาปรับปรุงให้เป็นพระราชบัญญัติที่มีประสิทธิภาพมากยิ่งขึ้น เพื่อป้องกันและลดผลกระทบทางสังคมจากสถานบริการไม่ให้ทําผิดกฎหมาย และไม่ให้มีผู้ประกอบการรายใหม่เพิ่มขึ้นในพื้นที่รอบสถานศึกษา ๒. ขอให้เร่งพัฒนาแผนที่โซนนิ่งใกล้เคียงสถานศึกษา ให้เป็นระบบสารสนเทศทางภูมิศาสตร์ เพื่อความชัดเจนและง่ายต่อการสืบค้น ๓. พัฒนากลไกให้มีหน่วยงานกลางระดับชาติ รับผิดชอบการดําเนินงานตามกฎมายฉบับนี้ ๔. ขอให้ดําเนินการให้มีคําสั่งปิดสถานบริการที่ทําผิดกฎหมายในพื้นที่จังหวัดพะเยา และจังหวัดขอนแก่น และ ๕. เครือข่ายยินดีทํางานร่วมกับกระทรวงยุติธรรมในการเฝ้าระวัง และแจ้งเหตุการณ์ทําผิดกฎหมายของสถานบริการหรือสถานประกอบการที่คล้ายสถานบริการ
รัฐบาลไทย-ข่าวทำเนียบรัฐบาล-“ธรรมนัส” เปิดโต๊ะเจรจาผู้แทนสมัชชาคนจน รับฟัง 10 ข้อเรียกร้อง เดินหน้าแก้ไขปัญหาให้พี่น้องประชาชน
วันพุธที่ 11 ตุลาคม 2566
“ธรรมนัส” เปิดโต๊ะเจรจาผู้แทนสมัชชาคนจน รับฟัง 10 ข้อเรียกร้อง เดินหน้าแก้ไขปัญหาให้พี่น้องประชาชน
“ธรรมนัส” เปิดโต๊ะเจรจาผู้แทนสมัชชาคนจน รับฟัง 10 ข้อเรียกร้อง
เดินหน้าแก้ไขปัญหาให้พี่น้องประชาชน
วันนี้ (11ต.ค.66) เวลา 09.30 น. ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายประยูร อินสกุล ปลัดกระทรวงเกษตรและสหกรณ์ นายมงคลชัย สมอุดร รองปลัดสํานักนายกรัฐมนตรี หารือร่วมกับแกนนําสมัชชาคนจน (สคจ.) พร้อมด้วยผู้แทนหน่วยงานต่างๆที่เกี่ยวข้องในสังกัดกระทรวงเกษตรฯ อาทิ กรมชลประทาน สํานักงานการปฏิรูปที่ดินเพื่อเกษตรกรรม (ส.ป.ก.) กรมส่งเสริมสหกรณ์ เป็นต้น เพื่อพิจารณาแนวทางแก้ไขปัญหาข้อเรียกร้องที่เกี่ยวข้องกับกระทรวงเกษตรฯ ประกอบด้วย 10 กรณีปัญหา รวมถึงข้อเสนอแนะเชิงนโยบายเพิ่มเติมอีก 3 ข้อ ซึ่งข้อเรียกร้องโดยส่วนใหญ่จะเป็นเรื่องการฟื้นฟูอาชีพ คุณภาพชีวิต การบรรเทาความเดือดร้อนของสมาชิกคนจนที่อาศัยหรือทํากินในที่ดินของรัฐทุกประเภท ไม่ว่าจะเป็นพื้นที่ ส.ป.ก. เขตป่าสงวน หรือที่ราชพัสดุ การจ่ายค่าชดเชยให้กับผู้ได้รับผลกระทบจากการสร้างเขื่อน อาทิ เขื่อนสิรินธร จ.อุบลราชธานี เขื่อนราศีไศล จ.สุรินทร์ ศรีสะเกษ และร้อยเอ็ด
ทั้งนี้ ในส่วนประเด็นปัญหาที่อยู่ในความรับผิดชอบกับกระทรวงเกษตรฯ ได้สั่งการให้หน่วยงานที่เกี่ยวข้องทําแผนปฏิบัติการ กรอบแนวทางดําเนินการ และระยะเวลาให้ชัดเจนโดยลงพื้นที่ทํางานร่วมกับผู้แทนสมัชชาคนจนอย่างใกล้ชิด เพื่อบรรเทาผลกระทบและแก้ไขปัญหาให้เป็นรูปธรรมโดยเร็วที่สุด แต่ในส่วนที่เกี่ยวข้องกับหน่วยงานอื่น เช่น การแก้ไขปัญหาในเขตพื้นที่ป่า หรือที่ราชพัสดุ จะมีการหารือหน่วยงานที่เกี่ยวข้องในรูปแบบคณะกรรมการโดยเร็วซึ่งได้กําหนดกรอบระยะเวลากระทรวงที่เกี่ยวข้องภายในเดือนตุลาคมนี้ เพื่อให้ได้แนวทางที่ชัดเจนขึ้น
“รัฐบาลมีความจริงใจในการเร่งแก้ไขปัญหาให้พี่น้องสมัชชาคนจนตามข้อเรียกร้องให้เกิดเป็นรูปธรรมโดยเร็ว ซึ่งผมในฐานะรัฐมนตรีว่าการกระทรวงเกษตรฯ ที่ได้รับมอบหมายจากคณะรัฐมนตรีให้เข้ามาแก้ไขปัญหาให้กับกลุ่มพี่น้องสมัชชาคนจน ยินดีรับฟังทุกปัญหาของพี่น้องเกษตรกร หากการดําเนินการใดที่จะส่งผลกระทบทําให้พี่น้องประชาชน เกษตรกรเดือดร้อนผมจะไม่ทํา”รมว.เกษตรฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมแสดงความยินดีในพิธีวันคล้ายวันสถาปนากรมราชทัณฑ์ ครบรอบ ๑๐๘ ปี
วันพุธที่ 11 ตุลาคม 2566
11/10/2566
รัฐมนตรีว่าการกระทรวงยุติธรรม ร่วมแสดงความยินดีในพิธีวันคล้ายวันสถาปนากรมราชทัณฑ์ ครบรอบ ๑๐๘ ปี
รัฐมนตรีว่าการกระทรวงยุติธรรม ร่วมแสดงความยินดีในพิธีวันคล้ายวันสถาปนากรมราชทัณฑ์ ครบรอบ ๑๐๘ ปี
ในวันพุธที่ ๑๑ ตุลาคม ๒๕๖๖ เวลา ๐๗.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในงานวันสถาปนากรมราชทัณฑ์ ประจําปี พ.ศ. ๒๕๖๖ ครบรอบ ๑๐๘ ปี โดยมี นางพงษ์สวาท นีละโยธิน ปลัดกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รักษาราชการแทนอธิบดีกรมราชทัณฑ์ คณะที่ปรึกษารัฐมนตรีว่าการกระทรวงยุติธรรม คณะผู้บริหารกรมราชทัณฑ์ และเจ้าหน้าที่ที่เกี่ยวข้อง เข้าร่วมฯ ณ อาคารกรมราชทัณฑ์ จังหวัดนนทบุรี
จากนั้น เวลา ๑๐.๐๐ น. รัฐมนตรีว่าการกระทรวงยุติธรรม เป็นประธานในพิธีถวายราชสักการะและถวายเป็นพระราชกุศล เนื่องใน “วันนวมินทรมหาราช” เพื่อน้อมรําลึกถึงพระมหากรุณาธิคุณอย่างหาที่สุดมิได้ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ในโอกาสนี้ ปลัดกระทรวงยุติธรรม เป็นประธานในพิธีมอบรางวัล/เข็มเชิดชูเกียรติให้กับข้าราชการ เรือนจํา และทัณฑสถาน ที่ได้รับการเชิดชูเกียรติจากการประกวดโครงการสําคัญของสํานัก/กองต่าง ๆ ในปีงบประมาณ พ.ศ. ๒๕๖๖ จํานวน ๓๗ รางวัล
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) ร่วมประชุม ACI Asia - Pacific and Middle East Regional Operational Safety Committee (ROSC) ครั้งที่ 31
วันพุธที่ 11 ตุลาคม 2566
บริษัท ท่าอากาศยานไทย จํากัด (มหาชน) ร่วมประชุม ACI Asia - Pacific and Middle East Regional Operational Safety Committee (ROSC) ครั้งที่ 31
เพื่อพิจารณาความปลอดภัยร่วมกันของท่าอากาศยานภูมิภาคเอเชียแปซิฟิกและตะวันออกกลาง
บริษัท ท่าอากาศยานไทย จํากัด (มหาชน)ร่วมประชุม ACI Asia - Pacific and Middle East Regional Operational Safety Committee (ROSC) ครั้งที่ 31เพื่อพิจารณาความปลอดภัยร่วมกันของท่าอากาศยานภูมิภาคเอเชียแปซิฟิกและตะวันออกกลาง
นางดารินา เกื้อสกุล รองผู้อํานวยการฝ่ายมาตรฐานและความปลอดภัยท่าอากาศยาน ผู้แทน บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ในฐานะกรรมการ ACI Asia - Pacific and Middle East Regional Operational Safety Committee เข้าร่วมการประชุม ACI Asia - Pacific and Middle East Regional Operational Safety Committee (ROSC) ครั้งที่ 31 ระหว่างวันที่ 3 - 5 ตุลาคม 2566 ณ โรงแรม Novotel Hyderabad Airport, Hyderabad, Telangana สาธารณรัฐอินเดีย เพื่อแลกเปลี่ยนข้อมูลและจัดทําข้อแนะนําด้านความปลอดภัยเพื่อใช้เป็นเอกสารอ้างอิงสําหรับสมาชิก ACI เช่น การบํารุงรักษาบริเวณพื้นที่ขับเคลื่อนและการใช้โดรนในการปฏิบัติงานภายในเขตการบิน ตลอดจนอภิปรายในหัวข้อต่างๆ เพื่อพัฒนาความปลอดภัยร่วมกัน อาทิ เกณฑ์ในการพิจารณาวัฒนธรรมความปลอดภัยระหว่างผู้ให้บริการท่าอากาศยานและผู้ให้บริการจราจรทางอากาศ ตามข้อเสนอของ Civil Air Navigation Services Organization (CANSO) แนวทางการจัดโครงการการแข่งขันนวัตกรรมด้านความปลอดภัยระหว่างท่าอากาศยาน ติดตามผลการดําเนินการด้านสิ่งแวดล้อมเกี่ยวกับแนวทางในการนําสารเคมีที่ไม่เป็นอันตรายต่อสิ่งแวดล้อมมาใช้ในการดับเพลิงกู้ภัยภายในท่าอากาศยานตามที่ได้มีการหารือร่วมกับคณะกรรมการด้านสิ่งแวดล้อมของ ACI จากการประชุมครั้งที่ 30 ณ เมืองโกเบ ประเทศญี่ปุ่น นอกจากนี้ ที่ประชุมยังได้ร่างข้อเสนอต่อองค์การการบินพลเรือนระหว่างประเทศ (ICAO) เกี่ยวกับการแก้ไขปัญหาผลกระทบจากการที่รัฐนําข้อแนะนําจาก ICAO มากําหนดเป็นกฎหมายบังคับใช้กับท่าอากาศยานในประเทศอีกด้วย
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม หัวหน้ากลุ่มภารกิจด้านการขนส่ง ทำหน้าที่หัวหน้าคณะผู้แทนไทยเข้าร่วมการประชุมคณะทำงานด้านการขนส่งของเอเปค ครั้งที่ 53
วันพุธที่ 11 ตุลาคม 2566
นายสรพงศ์ ไพฑูรย์พงษ์ รองปลัดกระทรวงคมนาคม หัวหน้ากลุ่มภารกิจด้านการขนส่ง ทําหน้าที่หัวหน้าคณะผู้แทนไทยเข้าร่วมการประชุมคณะทํางานด้านการขนส่งของเอเปค ครั้งที่ 53
...
นายสรพงศ์ ไพฑูรย์พงษ์ รองปลัดกระทรวงคมนาคม หัวหน้ากลุ่มภารกิจด้านการขนส่ง ทําหน้าที่หัวหน้าคณะผู้แทนไทยเข้าร่วมการประชุมคณะทํางานด้านการขนส่งของเอเปค ครั้งที่ 53 (Asia Pacific Economic Cooperation Transportation Working Group Meeting: TPTWG 53) พร้อมด้วยผู้แทนหน่วยงานในสังกัดกระทรวงคมนาคม เข้าร่วมการประชุม ในวันที่ 11 ตุลาคม 2566 ผ่านระบบการประชุมทางไกล
สําหรับการประชุมในวันนี้ (11 ตุลาคม 2566) เป็นการประชุมเต็มคณะของการประชุม TPTWG 53 โดยมี นาย Jason Hill ประธานคณะทํางานด้านการขนส่งของเอเปค และนาย Jaching Chou รองประธานคณะทํางานด้านการขนส่งของเอเปค กล่าวเปิดการประชุม โดยที่ประชุมได้รับฟังสรุปผลการประชุมจากประธานกลุ่มผู้เชี่ยวชาญ 4 สาขา ซึ่งได้จัดประชุมระหว่างวันที่ 19 - 28 กันยายน 2566 ได้แก่ 1) กลุ่มผู้เชี่ยวชาญด้านการขนส่งทางอากาศ จัดประชุมเมื่อวันที่ 19 กันยายน 2566 ภายใต้หัวข้อ “อากาศยานไร้คนขับ - เส้นทางการบินสู่อนาคต” 2) กลุ่มผู้เชี่ยวชาญด้านการขนส่งหลายรูปแบบและระบบขนส่งอัจฉริยะ จัดประชุมเมื่อวันที่ 21 กันยายน 2566 ภายใต้หัวข้อ “การปรับปรุงการเข้าถึงและความครอบคลุมผ่านการใช้เทคโนโลยีในระบบคมนาคมขนส่ง” 3) กลุ่มผู้เชี่ยวชาญด้านการขนส่งทางน้ํา จัดประชุมเมื่อวันที่ 26 กันยายน 2566 ภายใต้หัวข้อ “การสนับสนุนการบูรณาการเทคโนโลยีและการบริการทางทะเลที่อัจฉริยะและยั่งยืน” และ 4) กลุ่มผู้เชี่ยวชาญด้านการขนส่งทางบก จัดประชุมเมื่อวันที่ 28 กันยายน 2566 ภายใต้หัวข้อ “มุ่งสู่การขนส่งอัจฉริยะ ยืดหยุ่นและปล่อยมลพิษต่ํา/เป็นศูนย์ในภูมิภาคเอเปค” ซึ่งไทยเป็นเขตเศรษฐกิจหลักในการจัดการหารือหัวข้อ “UAS: Flightpath to the Future” ภายใต้กลุ่มผู้เชี่ยวชาญด้านการขนส่งทางอากาศ โดยมี นายศรัณย เบ็ญจนิรัตน์ รองผู้อํานวยการสํานักงานการบินพลเรือนแห่งประเทศไทย เป็นผู้ดําเนินรายการหารือ และมีผู้แทนสํานักงานการบินพลเรือนแห่งประเทศไทยร่วมหารือในเรื่องการบริหารจัดการน่านฟ้า และผู้แทนสํานักงานนโยบาย และแผนการขนส่งและจราจรได้มีส่วนร่วมในการนําเสนอนโยบายการสนับสนุนการปล่อยมลพิษต่ํา/เป็นศูนย์ของไทย ภายใต้กลุ่มผู้เชี่ยวชาญด้านการขนส่งทางบก นอกจากนี้ ที่ประชุมได้รับทราบกําหนดการประชุม The APEC Port Services Network (APSN) Forum on Innovative Ports for a Low-Carbon and Digital Future ซึ่งการท่าเรือแห่งประเทศไทยร่วมกับ APSN เป็นเจ้าภาพในการจัดประชุมดังกล่าวระหว่างวันที่ 24 - 25 ตุลาคม 2566 ณ โรงแรมชาเทรียม ริเวอร์ไซด์ กรุงเทพฯ โดยมีวัตถุประสงค์เพื่อให้ความรู้ แลกเปลี่ยนประสบการณ์ ตลอดจนแนวคิดต่าง ๆ ในการพัฒนานวัตกรรมท่าเรือเพื่อการบริหารจัดการด้านสิ่งแวดล้อมและเทคโนโลยีของท่าเรือ
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรีพร้อมกระชับความสัมพันธ์กับจีนให้ใกล้ชิด และส่งเสริมความร่วมมือด้านการแลกเปลี่ยนข่าวสาร แก้ไขปัญหา Fake news และ Call center
วันพุธที่ 11 ตุลาคม 2566
รัฐมนตรีประจําสํานักนายกรัฐมนตรีพร้อมกระชับความสัมพันธ์กับจีนให้ใกล้ชิด และส่งเสริมความร่วมมือด้านการแลกเปลี่ยนข่าวสาร แก้ไขปัญหา Fake news และ Call center
รัฐมนตรีประจําสํานักนายกรัฐมนตรีพร้อมกระชับความสัมพันธ์กับจีนให้ใกล้ชิด และส่งเสริมความร่วมมือด้านการแลกเปลี่ยนข่าวสาร แก้ไขปัญหา Fake news และ Call center
วันนี้ (11 ตุลาคม 2566) เวลา 11.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายหาน จื้อเฉียง (Mr. Han Zhiqiang) เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะ นางพวงเพ็ชร ชุนละเอียด รัฐมนตรีประจําสํานักนายกรัฐมนตรี สรุปสาระสําคัญดังนี้
รัฐมนตรีประจําสํานักนายกรัฐมนตรียินดีที่ได้พบปะกับเอกอัครราชทูตจีนฯ ในวันนี้ โดยไทยและจีนมีความสัมพันธ์ใกล้ชิดมายาวนาน และเร็วๆ นี้ นายกรัฐมนตรียังมีกําหนดการเดินทางเข้าร่วมการประชุมเวทีข้อริเริ่มสายแถบและเส้นทาง (Belt and Road Forum for International Cooperation: BRF) ครั้งที่ 3 และ การเดินทางเยือนจีนอย่างเป็นทางการ จึงนับเป็นโอกาสอันดีที่ทั้งสองฝ่ายจะกระชับความสัมพันธ์และความร่วมมือในทุกมิติมากยิ่งขึ้น
เอกอัครราชทูตจีนฯ ยินดีต่อการรับตําแหน่งใหม่ของรัฐมนตรีประจําสํานักนายกรัฐมนตรี โดยการมาเข้าเยี่ยมคารวะในวันนี้ ถือเป็นการแนะนําตัวและทําความรู้จักซึ่งกันและกัน โดยไทย-จีน ใช่อื่นไกลพี่น้องกัน ทั้งสองประเทศมีความสัมพันธ์มายาวนาน และมีความร่วมมือที่ใกล้ชิดในทุกมิติ เอกอัครราชทูตจีนฯ หวังเป็นอย่างยิ่งว่ารัฐมนตรีประจําสํานักนายกรัฐมนตรีจะช่วยส่งเสริมความสัมพันธ์ให้ใกล้ชิดมากยิ่งขึ้น
ทั้งสองฝ่ายได้หารือถึงความร่วมมือด้านการแลกเปลี่ยนข้อมูลข่าวสาร โดยรัฐมนตรีประจําสํานักนายกรัฐมนตรีและเอกอัครราชทูตจีนฯ ต่างเห็นพ้องในการส่งเสริมความร่วมมือระหว่างสื่อมวลชน รวมถึงการแลกเปลี่ยนด้านการนําเสนอข่าวของทั้งสองประเทศ เพื่อให้ประชาชนไทยและจีนได้รับรู้ข่าวสารที่ถูกต้อง มีความรู้ความเข้าใจอันดีต่อกัน และยังช่วยให้หน่วยงานที่เกี่ยวข้องสามารถรับมือและตอบโต้กับข่าวเท็จ (Fake news) ได้ทันท่วงที
นอกจากนี้ ทั้งสองฝ่ายยังเห็นพ้องในการร่วมมือแก้ไขปัญหา Call center โดยเอกอัครราชทูตจีนฯ กล่าวว่ารัฐบาลจีนได้ดําเนินการปราบปรามอาชญากรรมทางไซเบอร์ และปัญหา Call center อย่างต่อเนื่อง ซึ่งทําให้อาชญากรบางส่วนหลบหนีไปประเทศอื่น ดังนั้น ทุกประเทศและประเทศใกล้เคียงจึงควรร่วมมือและแบ่งปันข่าวสารร่วมกัน เพื่อให้ป้องกันความเสียหายที่จะเกิดขึ้นจากปัญหาดังกล่าวได้ทันท่วงที ซึ่งรัฐมนตรีประจําสํานักนายกรัฐมนตรียินดีส่งเสริมความร่วมมือในการแก้ไขปัญหา Call center กับจีน โดยเป็นประเด็นที่รัฐบาลให้ความสําคัญเพราะสร้างความเสียหายให้กับประชาชน
รัฐบาลไทย-ข่าวทำเนียบรัฐบาล-นายกรัฐมนตรี เยือนราชอาณาจักรกัมพูชาอย่างเป็นทางการ
วันพุธที่ 11 ตุลาคม 2566
11/10/2566
นายกรัฐมนตรี เยือนราชอาณาจักรกัมพูชาอย่างเป็นทางการ
วันพฤหัสบดีที่ 28 กันยายน 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
เยือนราชอาณาจักรกัมพูชาอย่างเป็นทางการในวันนี้ (28ก.ย.66)
โดยมีการหารือทวิภาคีระหว่างนายกรัฐมนตรีแห่งราชอาณาจักรไทยและราชอาณาจักรกัมพูชา
มีการทําพิธีส่งมอบเชิงสัญลักษณ์ศูนย์แรกรับเหยื่อการค้ามนุษย์และกลุ่มเสี่ยงในปอยเปต จ.บันเตียเมียนเจย
โอกาสนี้ นายกรัฐมนตรีแห่งราชอาณาจักรไทย ได้สักการะพระบรมราชานุสาวรีย์พระบาทสมเด็จพระนโรดม
สีหนุ พระบรมรัตนโกศ เข้าเยี่ยมคารวะสมเด็จมหารัฐสภาธิการธิบดี ควน สุดารี ประธานสภาแห่งชาติกัมพูชา
สมเด็จวิบุลเสนาภักดี สาย ชุม ผู้สําเร็จราชการแทนพระองค์และประธานวุฒิสภากัมพูชา
และสมเด็จอัคคมหาเสนาบดีเดโช ฮุน เซน ประธานองคมนตรีกัมพูชา ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกฯ ‘ภูมิธรรม’ ตั้ง รัฐมนตรีเกษตรฯ ‘ธรรมนัส’ กำกับดูแลและแก้ปัญหาให้พี่น้องสมัชชาคนจนอย่างเร่งด่วน
วันอังคารที่ 10 ตุลาคม 2566
รองนายกฯ ‘ภูมิธรรม’ ตั้ง รัฐมนตรีเกษตรฯ ‘ธรรมนัส’ กํากับดูแลและแก้ปัญหาให้พี่น้องสมัชชาคนจนอย่างเร่งด่วน
รองนายกฯ ‘ภูมิธรรม’ ตั้ง รัฐมนตรีเกษตรฯ ‘ธรรมนัส’ กํากับดูแลและแก้ปัญหาให้พี่น้องสมัชชาคนจนอย่างเร่งด่วน
วันนี้ (10 ต.ค. 66) เวลาประมาณ 17.30 น. ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่พบปะเพื่อรับฟังปัญหาของกลุ่มสมัชชาคนจน ที่ชุมนุมปักหลักเพื่อเรียกร้องให้รัฐบาลแก้ไขปัญหาของชาวบ้าน ณ บริเวณพื้นที่ข้างกระทรวงศึกษาธิการ ริมคลองผดุงกรุงเกษม กรุงเทพฯ ว่า หลังจากได้รับฟังปัญหาข้อเรียกร้อง ในวันนี้ได้นําเรื่องเข้าประชุมคณะรัฐมนตรี โดยนายภูมิธรรม เวชยชัย รองนายกรัฐมนตรี รักษาการนายกรัฐมนตรี มีคําสั่งมอบหมายให้รัฐมนตรีว่าการกระทรวงเกษตรและสหกรณ์ดูแลและแก้ไขปัญหาให้กับพี่น้องสมัชชาคนจนอย่างเร่งด่วน โดยให้กระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม และกระทรวงมหาดไทย ร่วมหารืออย่างเร่งด่วน หากประเด็นใดสามารถดําเนินการได้ให้ดําเนินการให้จบทันที หากประเด็นใดต้องมีการหารือในรายละเอียดเพิ่มเติม จะให้มีการตั้งคณะกรรมการ โดยให้มีผู้แทนหน่วยงานทั้งภาครัฐและภาคประชาชนร่วมเจรจา ภายใต้กรอบข้อเสนอ 6 ประเด็นหลักที่สมัชชาคนจนเสนอ เช่น ปัญหาที่ดินทํากิน และผลกระทบจากโครงการของรัฐ เป็นต้น
ทั้งนี้ รัฐมนตรีว่าการกระทรวงเกษตรและสหกรณ์จะเป็นประธานหารือเพื่อเร่งแก้ไขปัญหาข้อเรียกร้องดังกล่าวที่เกี่ยวข้องกับกระทรวงเกษตรฯ ในวันพรุ่งนี้ เวลา 09.30 น. ณ ห้องประชุมกระทรวงเกษตรและสหกรณ์ ต่อไป
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา มอบ ดนัยณัฏฐ์ ที่ปรึกษารัฐมนตรีฯ เร่งดันนโยบาย รถ EV ส่งเสริมการผลิตและการใช้รถยนต์ไฟฟ้าภายในประเทศ
วันอังคารที่ 10 ตุลาคม 2566
10/10/2566
รัฐมนตรีฯ พิมพ์ภัทรา มอบ ดนัยณัฏฐ์ ที่ปรึกษารัฐมนตรีฯ เร่งดันนโยบาย รถ EV ส่งเสริมการผลิตและการใช้รถยนต์ไฟฟ้าภายในประเทศ
รัฐมนตรีฯ พิมพ์ภัทรา มอบ ดนัยณัฏฐ์ ที่ปรึกษารัฐมนตรีฯ เร่งดันนโยบาย รถ EV ส่งเสริมการผลิตและการใช้รถยนต์ไฟฟ้าภายในประเทศ
รัฐมนตรีฯ พิมพ์ภัทรา มอบ ดนัยณัฏฐ์ ที่ปรึกษารัฐมนตรีฯ เร่งดันนโยบาย รถ EV ส่งเสริมการผลิตและการใช้รถยนต์ไฟฟ้าภายในประเทศ
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เร่งผลักดันมาตรการส่งเสริมยานยนต์ไฟฟ้า หรือ EV 3.5 ส่งเสริมการผลิตและการใช้รถยนต์ไฟฟ้าอย่างแพร่หลายภายในประเทศ โดยวันนี้ (10 ตุลาคม 2566 ) ได้มอบหมายให้นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นประธานการประชุมการขับเคลื่อนนโยบายด้านอุตสาหกรรมยานยนต์ไฟฟ้ากับผู้แทนหน่วยงานที่เกี่ยวข้อง โดยได้มีการหารือในการสนับสนุนด้านต้นทุนและราคาให้มีความเหมาะสมและสอดคล้องกับความต้องการของผู้ผลิตและผู้บริโภค รวมทั้งมาตรการด้านสิทธิประโยชน์แก่ผู้ผลิตรถยนต์อีวีในการตั้งสถานประกอบการ พร้อมส่งเสริมให้เกิดการพัฒนาสถานีชาร์จไฟให้เพียงพอและครอบคลุมทั่วประเทศ ภายใต้การออกมาตรฐานความปลอดภัยต่างๆ เพื่อผู้บริโภค โดยเฉพาะในของเรื่องแบตเตอรี่ พร้อมเร่งหามาตรการส่งเสริมและสนับสนุนการผลิต การนําเทคโนโลยีระบบอัตโนมัติ หุ่นยนต์ (Robot & Automation) ให้ครอบคลุมทั้งกระบวนการจัดการการผลิต (Supply Chain) ของอุตสาหกรรมการผลิตยานยนต์ไฟฟ้า ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“ประเสริฐ” เตือน ระวัง! คนร้ายหลอกรับเงินบริจาค ฉวยโอกาสสถานการณ์อิสราเอล-ฮามาส
วันพุธที่ 11 ตุลาคม 2566
“ประเสริฐ” เตือน ระวัง! คนร้ายหลอกรับเงินบริจาค ฉวยโอกาสสถานการณ์อิสราเอล-ฮามาส
“ประเสริฐ” เตือน ระวัง! คนร้ายหลอกรับเงินบริจาค ฉวยโอกาสสถานการณ์อิสราเอล-ฮามาส
รัฐมนตรีดีอีห่วงใยหวั่นคนไทยหลงเป็นเหยื่อมิจฉาชีพออนไลน์ใช้สถานการณ์อิสราเอล-ฮามาสหลอกรับเงินบริจาคหลอกช่วยเหลือญาติพี่น้องและขอให้ประชาชนติดตามข่าวสารอิสราเอล-ฮามาสจากกระทรวงการต่างประเทศและภาครัฐอย่างใกล้ชิดเพื่อไม่หลงเชื่อข่าวปลอมข่าวบิดเบือนและโจรออนไลน์
นายประเสริฐจันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอี)กล่าวว่าในวันนี้ได้มีการประชุมผู้บริหารกระทรวงดิจิทัลเพื่อเศรษฐกิจและสังคม(Top Executives)มีเรื่องสําคัญดังนี้
1.เรื่องแรกคือขอแสดงความเสียใจต่อการสูญเสียในกรณีอิสราเอล-ฮามาสและเตือนประชาชนระวัง!คนร้ายหลอกรับเงินบริจาคฉวยโอกาสสถานการณ์อิสราเอล-ฮามาสประชาชนอย่าหลงเชื่อและโอนเงินให้กับมิจฉาชีพซึ่งจะทําให้เสียทรัพย์สินตามมานอกจากนี้ขอให้ระวังข่าวปลอมข่าวบิดเบือนขอให้ประชาชนติดตามข่าวสารอิสราเอล-ฮามาสจากกระทรวงการต่างประเทศและภาครัฐอย่างใกล้ชิดเพื่อไม่หลงเชื่อข่าวปลอมข่าวบิดเบือน
2.นอกจากนี้กระทรวงฯโดยทางบริษัทโทรคมนาคมแห่งชาติจํากัด(มหาชน)หรือNTได้อํานวยความสะดวกให้สามารถติดต่อสื่อสารได้ฟรีติดต่อไปอิสราเอลโดยโทรเข้าระบบ001 800 001หลังเสียงIVRกด009ตามด้วยหมายเลขปลายทางโทรได้ทุกเครือข่าย
3.การจัดตั้งศูนย์ปฏิบัติการต่อต้านอาชญากรรมออนไลน์(Anti Online Scam Operation Center : AOC)เพื่อให้มีการดําเนินการในการป้องกันและปราบปรามอาชญากรรมออนไลน์เป็นศูนย์แบบOne Stop Serviceสามารถดําเนินการระงับธุรกรรม/อายัดบัญชีให้แก่ประชาชนทันทีและให้คําแนะนําคําปรึกษาแก่ประชาชนเกี่ยวกับภัยออนไลน์โดยตั้งเป้าหมายAOCเริ่มใช้ใน1พฤศจิกายนนี้เป้าหมายทําCall center 100คู่สายให้บริการ24ชั่วโมง
4.การปิดกั้นข้อมูลคอมพิวเตอร์ที่ผิดกฎหมายโดย1-8ตุลาคม2566มีการปิดกั้นได้สูงขึ้นมาก 2,417รายการใน8วันหรือเฉลี่ย302รายการ(หรือurl)ต่อวันเพิ่มขึ้นจากเดิม5 – 6เท่าตัวจากเดิมในปีงบประมาณ2566 (1ตค2565 – 30กย2566)ปิดกั้น19,953รายการหรือเฉลี่ย54.6รายการต่อวันโดยมีสาเหตุจากการปรับเปลี่ยนวิธีการปิดกั้นโดยใช้บุคคลากรดีอีดําเนินการเองมากขึ้นและการร่วมมืออย่างใกล้ชิดกับplatformสังคมออนไลน์ต่างๆ
ซึ่งเมื่อวันที่10ตุลาคม2566รมว. DEได้มีการหารือกับบริษัทMETA (Facebook)และTikTok/Bytedanceประเด็นการป้องกันการหลอกลวงออนไลน์การทําผิดกฎหมายออนไลน์โดยเฉพาะที่คนร้ายมีการซื้อโฆษณาใช้หลอกลวงส่งประชาชนวงกว้างและหารือประเด็นเรื่องการสื่อสารที่เป็นภัยสังคมสร้างความเสียหายต่อผู้อื่นปัญหาข่าวปลอม(Fake News)นอกจากนี้หารือถึงความร่วมมือในการใช้social mediaเพื่อการพัฒนาบุคคลากรไทยการพัฒนาอาชีพและสร้างรายได้สําหรับคนไทย
รัฐมนตรีประเสริฐกล่าวในตอนท้ายว่า“ขอเตือนคนร้ายคนฉวยโอกาสอิสราเอล-ฮามาสหลอกลวงออนไลน์หลอกช่วยเหลือญาติพี่น้องหลอกรับบริจาคระวังเจอโทษหนักตามพรบ.คอมพิวเตอร์การนําเข้าข้อมูลอันเป็นเท็จโทษสูงสุดจําคุก5ปีและอาจเข้าข่ายการฉ้อโกงประชาชนตามประมวลกฎหมายอาญาโทษจําคุกสูงสุด5ปี”
_____________
รัฐบาลไทย-ข่าวทำเนียบรัฐบาล-“พิมพ์ภัทรา” ลั่น สินค้าด้อยคุณภาพต้องหมด ภายใน 6 เดือน  สั่ง สมอ. จัดการกวาดล้างให้สิ้นซาก
วันพุธที่ 11 ตุลาคม 2566
11/10/2566
“พิมพ์ภัทรา” ลั่น สินค้าด้อยคุณภาพต้องหมด ภายใน 6 เดือน  สั่ง สมอ. จัดการกวาดล้างให้สิ้นซาก
“พิมพ์ภัทรา” ลั่น สินค้าด้อยคุณภาพต้องหมด ภายใน 6 เดือน
สั่ง สมอ. จัดการกวาดล้างให้สิ้นซาก
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า จากสถานการณ์สินค้าด้อยคุณภาพที่มีราคาถูกจากประเทศเพื่อนบ้านทะลักเข้ามาในประเทศไทย ส่งผลกระทบต่อผู้ประกอบการไทยในหลายกลุ่มอุตสาหกรรม รวมถึงความปลอดภัยของประชาชน กระทรวงอุตสาหกรรมไม่ได้นิ่งนอนใจ ได้ติดตามสถานการณ์ดังกล่าวอย่างใกล้ชิด และได้มอบหมายให้สํานักงานมาตรฐานผลิตภัณฑ์อุตสาหกรรม หรือ สมอ. เร่งช่วยเหลือผู้ประกอบการไทยที่ได้รับผลกระทบจากสถานการณ์ดังกล่าว โดยให้เข้มงวดในการตรวจสอบสินค้านําเข้าที่เกี่ยวข้องกับความปลอดภัยของประชาชนอย่างเคร่งครัด รวมทั้งหารือหน่วยงานที่เกี่ยวข้องในการตรวจสอบมาตรฐานของสินค้านําเข้าที่อยู่ในข่ายการควบคุมของ สมอ. เพื่อป้องกันไม่ให้สินค้าดังกล่าวเข้าประเทศ
ด้าน นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า สมอ. จะเข้มงวดในทุกช่องทางเพื่อสกัดกั้นสินค้าไม่ได้มาตรฐานเข้ามาในราชอาณาจักร โดยเฉพาะสินค้าที่อยู่ในข่ายการควบคุมของ สมอ. จํานวน 143 รายการ ที่ต้องจับตาอย่างใกล้ชิด หากมีสินค้านําเข้าที่ใช้พิกัดและรหัสสถิติที่เชื่อมโยงไว้ ผู้นําเข้าจะต้องยื่นข้อมูลการนําเข้าผ่านระบบ NSW และได้รับใบอนุญาตก่อนรับมอบสินค้าจากกรมศุลกากร เพื่อป้องกันการนําสินค้าไม่ได้มาตรฐานเข้ามาจําหน่ายในประเทศ นอกจากนี้ ยังตรวจสอบการนําเข้าสินค้าที่ผ่านพิธีการทางศุลกากรผ่านระบบ e-Tracking เพื่อตรวจสอบความผิดปกติของการนําเข้า และตรวจสอบการลักลอบนําเข้าสินค้าที่ผิดกฎหมาย รวมถึงมีการตรวจติดตามผู้รับใบอนุญาตผ่านระบบ e-Surveillance ซึ่งเป็นการนําระบบมาช่วยอํานวยความสะดวกในการแจ้งข้อมูลของผู้ได้รับอนุญาต
นอกจากนี้ ยังเพิ่มความเข้มข้นในการตรวจควบคุมการจําหน่ายสินค้าในท้องตลาดและทางออนไลน์ทุกแพลตฟอร์ม โดยนําระบบ e-Market surveillance มาใช้ในการตรวจติดตามสถานที่จําหน่ายทั่วประเทศ พร้อมทั้งกําชับทีมนักรบไซเบอร์ ทําหน้าที่ตรวจสอบการจําหน่ายสินค้าทางโทรทัศน์ และ Platform Online ต่างๆ เพื่อเฝ้าระวังสินค้าที่ไม่ได้มาตรฐานอีกด้วย
“สินค้าด้อยคุณภาพราคาถูกที่ทะลักเข้ามาในไทย ส่งผลกระทบต่อผู้ประกอบการอุตสาหกรรมและความปลอดภัยของประชาชน สมอ. จะเพิ่มความเข้มงวดในการตรวจควบคุมและกํากับติดตามสินค้าไม่ได้มาตรฐานในทุกช่องทาง หากผู้ผลิตและผู้นําเข้าฝ่าฝืนกฎหมาย มีโทษจําคุกไม่เกิน 2 ปี ปรับไม่เกินสองล้านบาท หรือทั้งจําทั้งปรับ รวมถึงผู้จําหน่ายหากขายสินค้าไม่ได้มาตรฐานมีโทษจําคุกไม่เกิน 6 เดือน ปรับไม่เกินห้าแสนบาท หรือทั้งจําทั้งปรับ โดย สมอ. จะดําเนินการกับผู้ประกอบการที่ฝ่าฝืนกฎหมายอย่างถึงที่สุด เพื่อให้ประชาชนได้ใช้สินค้าได้อย่างปลอดภัย” นายวันชัยฯ กล่าว
10 ตุลาคม 2566
รัฐบาลไทย-ข่าวทำเนียบรัฐบาล-“คารม” รองโฆษกรัฐบาล ให้สัมภาษณ์สื่อมวลชน ขอบคุณนายกรัฐมนตรีชื่นชมโครงการหัวโทนโมเดล แก้ไขปัญหายาเสพติดได้สำเร็จ ย้ำรัฐบาลห่วงใยพี่น้องแรงงานไทยในอิสราเอล พร้อมให้ความช่วยเหลือ
วันพุธที่ 11 ตุลาคม 2566
11/10/2566
“คารม” รองโฆษกรัฐบาล ให้สัมภาษณ์สื่อมวลชน ขอบคุณนายกรัฐมนตรีชื่นชมโครงการหัวโทนโมเดล แก้ไขปัญหายาเสพติดได้สําเร็จ ย้ํารัฐบาลห่วงใยพี่น้องแรงงานไทยในอิสราเอล พร้อมให้ความช่วยเหลือ
“คารม” รองโฆษกรัฐบาล ให้สัมภาษณ์สื่อมวลชน ขอบคุณนายกรัฐมนตรีชื่นชมโครงการหัวโทนโมเดล แก้ไขปัญหายาเสพติดได้สําเร็จ ย้ํารัฐบาลห่วงใยพี่น้องแรงงานไทยในอิสราเอล พร้อมให้ความช่วยเหลืออย่างเต็มที่
วันนี้ (11 ตุลาคม 2566) เวลา 10.30 น. ณ บริเวณหน้าตึกนารีสโมสร ทําเนียบรัฐบาล นายคารม พลพรกลาง รองโฆษกประจําสํานักนายกรัฐมนตรี ให้สัมภาษณ์สื่อมวลชน เนื่องจากในวันนี้ครบ 15 วัน ที่ได้เข้ามาปฏิบัติหน้าที่รองโฆษกประจําสํานักนายกรัฐมนตรี อันดับแรกขอขอบคุณนายเศรษฐา ทวีสิน นายกรัฐมนตรี ที่ได้ลงพื้นที่จังหวัดอุบลราชธานี และเยี่ยมชมโครงการหัวโทนโมเดล เป็นโครงการแก้ไขปัญหาผู้ติดยาเสพติด โดยใช้ระบบผ่านแอพพลิเคชัน LINE เพื่อประมวลผลติดตามแก่ผู้ติดยาเสพติด ซึ่งเป็นโครงการที่ได้ผลและทําให้ผู้ที่ติดยาเสพติดในพื้นที่ตําบลหัวโทน อําเภอสุวรรณภูมิ จังหวัดร้อยเอ็ด จากผลการดําเนินโครงการทําให้ผู้ป่วยทุกคนกลายเป็นผู้ป่วยสีเขียว ใช้ชีวิตอยู่กับสังคมได้ สามารถทํางาน ใช้ชีวิตอยู่กับสังคมได้ตามปกติ ซึ่งปัจจุบันไม่มีสถิติการแจ้งเหตุผู้ป่วยจิตเวชในพื้นที่อีก
นายคารม กล่าวอีกว่า รัฐบาลและตัวเองมีความห่วงใยกลุ่มแรงงานไทยที่ไปทํางานประเทศอิสราเอล ซึ่งเมื่อวานนี้ ได้ติดต่อทางสํานักงานจัดหางานจังหวัด เช่นจังหวัดนครพนม จังหวัดนครราชสีมา และจังหวัดร้อยเอ็ด ที่มีประชาชนไปทํางานที่ประเทศอิสราเอลประมาณ 193 คน แต่ยังไม่พบผู้เสียชีวิต โดยได้รับการแจ้งความประสงค์ที่จะเดินทางกลับประเทศไทยแล้ว ทั้งนี้สํานักงานจัดหางานจังหวัด ได้ลงพื้นที่ให้คําปรึกษา รวมถึงให้กําลังใจ และมอบสิ่งของให้แก่ญาติผู้ใช้แรงงานด้วย
นายคารม กล่าวเพิ่มเติมว่า ได้มีโอกาสพูดคุยกับรัฐมนตรีกระทรวงแรงงาน จากการเข้าร่วมประชุมอยากให้เหตุการณ์ดังกล่าวยุติลงโดยเร็ว ไม่ว่าอย่างไรก็ตามเหตุการณ์ดังกล่าวไม่ได้ส่งผลดีให้กับผู้ใด ขอให้ประชาชนและญาติผู้ใช้แรงงานติดตามข่าวสารของกระทรวงการต่างประเทศ ทั้งนี้ กระทรวงแรงงานรายงานความคืบหน้าของสถานการณ์การอพยพคนไทยกลับมาในประเทศไทย เนื่องจากตอนนี้มีความประสงค์จะกลับประไทยจํานวนกว่า 1,000 คน
“ในส่วนประเด็นของอาวุธปืน รองนายกรัฐมนตรีและรัฐมนตรีกระทรวงมหาดไทยได้นําเรื่องเข้าประชุมคณะรัฐมนตรีรับทราบ ซึ่งมีความคืบหน้าในการควบคุมอาวุธปืน กํากับไม่มีให้มีการออกใบอนุญาต (แบบ ป. 4) ควบคุมไม่ให้มีใบอนุญาตพกพา รวมถึงควบคุมการใช้แบลงค์กัน (สิ่งเทียมอาวุธปืน) นายคารม กล่าว”
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนไทยทุกคนที่อยู่ในพื้นที่อันตราย สั่งการเสริมเจ้าหน้าที่เพื่อช่วยเหลือดูแล คนไทย พร้อมชี้แจงสถานการณ์ล่าสุด
วันพุธที่ 11 ตุลาคม 2566
11/10/2566
โฆษกรัฐบาลเผย นายกฯ ห่วงใยประชาชนไทยทุกคนที่อยู่ในพื้นที่อันตราย สั่งการเสริมเจ้าหน้าที่เพื่อช่วยเหลือดูแล คนไทย พร้อมชี้แจงสถานการณ์ล่าสุด
โฆษกรัฐบาลเผย นายกฯ ห่วงใยประชาชนไทยทุกคนที่อยู่ในพื้นที่อันตราย สั่งการเสริมเจ้าหน้าที่เพื่อช่วยเหลือดูแล คนไทย พร้อมชี้แจงสถานการณ์ล่าสุด
วันนี้(11 ตุลาคม 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้สั่งการให้เพิ่มเจ้าหน้าที่เพื่อดูแล ช่วยเหลือคนไทย โดยได้ชี้แจงถึงการทํางานรัฐบาลซึ่งไม่ได้นิ่งนอนใจ สั่งการ เริ่มทํางานตั้งแต่เกิดเหตุการณ์ความรุนแรง โดยนายกรัฐมนตรีชี้แจง ดังนี้
สําหรับสถานการณ์ความตึงเครียดในตะวันออกกลางที่ดําเนินอยู่นั้น สิ่งที่สําคัญที่สุดคือความปลอดภัยของพี่น้องประชาชนคนไทย ในการเตรียมแผนอพยพคนไทยมีความคืบหน้าเพิ่มเติม 2 ทาง
ทางแรก กลับมาโดยสายการบินพาณิชย์ และ
ทางที่สอง กลับโดยเครื่องบินกองทัพอากาศไปรับ ซึ่งแบ่งเป็น 3 ชุด
1. อพยพออกมาพรุ่งนี้ถึงไทยวันที่ 12 ต.ค. 66 ประมาณ 15 คน ชุดแรกนี้เป็นผู้ที่ได้รับบาดเจ็บและแรงงานที่อพยพจากพื้นที่เสี่ยงภัย
2. อพยพประมาณ 140 คน ออกจากไทยในวันที่ 14 ต.ค. 66 เป็นการส่งเครื่องบินกองทัพอากาศ Airbus A340 ไปรับ และจะไปถึงกรุงเทลอาวีฟ นครหลวงของอิสราเอลในวันที่ 15 เพื่อเตรียมพร้อมรับคนไทยกลับบ้านทันทีที่ได้รับอนุญาตจากทางการอิสราเอล
3. ส่งคนไทยจํานวน 80 คนกลับทางเครื่องบินพาณิชย์ โดยจะถึงกรุงเทพฯในวันที่ 18 ต.ค. 66
ทั้งนี้ รัฐบาลพยายามอพยพคนไทยกลับให้เร็วที่สุดโดยคํานึงถึงความปลอดภัยเป็นหลัก ในส่วนของผู้ที่ถูกจับเป็นตัวประกันนายกรัฐมนตรีได้สั่งการให้กระทรวงการต่างประเทศและหน่วยงานที่เกี่ยวข้อง ดําเนินการพูดคุยกับบรรดามิตรประเทศต่าง ๆ ตลอดจนองค์กรระหว่างประเทศที่เกี่ยวข้อง และอยากขอให้ความมั่นใจว่า เราได้ทําทุกทาง และจะพยายามอย่างสูงสุดเพื่อช่วยเหลือ โดยคํานึงถึงอิสรภาพของคนไทยที่ถูกจับตัวไปเป็นสําคัญที่สุด
โดยนายกรัฐมนตรีได้สั่งการให้ส่งเจ้าหน้าที่ไปเสริมข้าราชการไปสนับสนุนข้าราชการสถานเอกอัครราชทูต ณ กรุงเทลอาวีฟในภารกิจช่วยเหลือพี่น้องชาวไทย
“ผมขอให้ทุกฝ่ายร่วมกันเป็นกําลังใจให้ญาติ เพื่อน ของพี่น้องชาวไทยที่กําลังจะกลับมา และอยู่ในพื้นที่ รวมทั้งเป็นกําลังใจให้เจ้าหน้าที่ที่ร่วมกันปฏิบัติงาน อย่างเต็มกําลังความสามารถเพื่อสนับสนุนการช่วยเหลือดูแล คนไทยทุกคน”นายชัย กล่าว
รัฐบาลไทย-ข่าวทำเนียบรัฐบาล-ขายดี!! ธอส.  เผยผลประมูลบ้านมือสอง ในงาน 10.10 GHB’S NPA Online Auction ได้ถึง 84 ล้านบาท ราคาประมูลต่ำสุดเพียง 85,000 บาทเท่านั้น
วันพุธที่ 11 ตุลาคม 2566
11/10/2566
ขายดี!! ธอส.  เผยผลประมูลบ้านมือสอง ในงาน 10.10 GHB’S NPA Online Auction ได้ถึง 84 ล้านบาท ราคาประมูลต่ําสุดเพียง 85,000 บาทเท่านั้น
ผลการประมูลบ้านมือสอง ธอส.ออนไลน์ 10.10 GHB’S NPA Online Auction ผ่าน Application : GHB ALL HOME โดยภายในระยะเวลาประมูลเพียง 1 ชั่วโมง สามารถจําหน่ายทรัพย์ NPA ได้จํานวนทั้งสิ้น 80 รายการ คิดเป็นมูลค่าที่จําหน่ายได้รวม 84 ล้านบาท
ธนาคารอาคารสงเคราะห์ (ธอส.) รายงานผลการประมูลบ้านมือสอง ธอส. ออนไลน์ 10.10 GHB’S NPA Online Auction ผ่าน Application : GHB ALL HOME ที่จัดขึ้นวานนี้ (10 ตุลาคม 2566) พร้อมกันทั่วประเทศ ระหว่างเวลา 12.00-13.00 น. โดยภายในระยะเวลาประมูลเพียง 1 ชั่วโมง สามารถจําหน่ายทรัพย์ NPA ได้จํานวนทั้งสิ้น 80 รายการ คิดเป็นมูลค่าที่จําหน่ายได้รวม 84 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล จํานวน 11 รายการ คิดเป็นมูลค่า 11 ล้านบาท และทรัพย์ในส่วนภูมิภาค จํานวน 69 รายการ คิดเป็นมูลค่า 73 ล้านบาท โดยทรัพย์ที่ประมูลขายได้ในราคาสูงสุด ได้แก่ ทรัพย์ประเภทบ้านเดี่ยว 2 ชั้น ขนาดเนื้อที่ 58.1 ตารางวา ใน อ.กระทุ่มแบน จ.สมุทรสาคร สามารถประมูลได้ในราคา 3.1 ล้านบาท เนื่องจากเป็นทรัพย์ที่มีพื้นที่ใช้สอย เหมาะแก่การอยู่อาศัยเป็นอย่างมาก ส่วนทรัพย์ที่ประมูลขายได้ในราคาต่ําสุด ได้แก่ ทรัพย์ประเภทที่ดินเปล่า ขนาดเนื้อที่ 100 ตารางวา ใน อ.ภูเวียง จ.ขอนแก่น ประมูลได้ในราคา 85,000 บาท เท่านั้น
ทั้งนี้ ลูกค้าที่ชนะการประมูลต้องทําสัญญาจะซื้อจะขายภายใน 5 วันทําการ นับถัดจากวันที่จัดประมูลออนไลน์ และหากทํานิติกรรมและโอนกรรมสิทธิ์ภายในวันที่ 8 ธันวาคม 2566 จะได้รับส่วนลด On Top เพิ่มอีก 10% จากราคาที่ปิดประมูล รวมถึงยังสามารถใช้ “ผลิตภัณฑ์สินเชื่อสําหรับซื้อทรัพย์ NPA พร้อมขายของธนาคาร” (เงื่อนไขเป็นไปตามหลักเกณฑ์ที่ธนาคารกําหนด) สอบถามข้อมูลเพิ่มเติมได้ที่ G H Bank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-กรมการขนส่งทางบก เปิดเวทีสัมมนาทิศทางการพัฒนาการขนส่งสินค้าอันตรายทางถนนของไทยในอนาคต เพื่อยกระดับการพัฒนาระบบการดูแลและกำกับการขนส่งสินค้าอันตรายทางถนนของประเทศไทย
วันพุธที่ 11 ตุลาคม 2566
กรมการขนส่งทางบก เปิดเวทีสัมมนาทิศทางการพัฒนาการขนส่งสินค้าอันตรายทางถนนของไทยในอนาคต เพื่อยกระดับการพัฒนาระบบการดูแลและกํากับการขนส่งสินค้าอันตรายทางถนนของประเทศไทย
...
วันนี้ (11 ตุลาคม 2566) เวลา 10.00 น. นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม เป็นประธานเปิดงานสัมมนา ทิศทางการพัฒนาการขนส่งสินค้าอันตรายทางถนนของไทยในอนาคต โดยภายในงานมีผู้แทนจากหน่วยงานภาครัฐที่เกี่ยวข้อง ทั้งกรมธุรกิจพลังงาน กรมโรงงานอุตสาหกรรม กรมป้องกันและบรรเทาสาธารณภัย สํานักงานปรมาณูเพื่อสันติ รวมถึงภาคเอกชนที่เชี่ยวชาญและมีประสบการณ์ด้านการขนส่ง ด้านการผลิตและการขนส่งสินค้าอันตราย เข้าร่วมแลกเปลี่ยนมุมมอง นโยบาย และแนวทางการพัฒนาระบบการขนส่งสินค้าอันตรายทางถนนของประเทศไทย เพื่อมุ่งสู่เป้าหมายในการบูรณาการร่วมกันในการยกระดับการกํากับ ดูแลระบบการขนส่งสินค้าอันตรายทางถนนของประเทศไทยในอนาคต ณ ห้องสุวรรณภูมิ แกรนด์ บอลรูม โรงแรมโนโวเทล สุวรรณภูมิ แอร์พอร์ต จังหวัดสมุทรปราการ
นางสิริรัตน์ วีรวิศาล กล่าวว่า กรมการขนส่งทางบก (ขบ.) มีภารกิจสําคัญในการพัฒนาและส่งเสริมอุตสาหกรรมการขนส่งและระบบโลจิสติกส์ โดยเฉพาะระบบการขนส่งสินค้าอันตราย ซึ่งก้าวขึ้นมาเป็นการขนส่งสินค้าที่มีความสําคัญต่อระบบเศรษฐกิจในยุคปัจจุบันเนื่องจากประเทศไทยมีการลงทุนในภาคอุตสาหกรรมและมีความจําเป็นต้องใช้เคมีวัตถุเป็นส่วนประกอบในการสร้างผลผลิตที่เพิ่มสูงขึ้น ส่งผลให้อัตราการเจริญเติบโตของการขนส่งสินค้าอันตรายมีเกณฑ์แนวโน้มที่สูงขึ้นตามไปด้วยในขณะเดียวกันยังมีความเสี่ยงในด้านความปลอดภัยในกระบวนการขนส่งเช่นเดียวกัน ทั้งนี้ ขบ. ตระหนักถึงความสําคัญและได้ดําเนินการพัฒนาคุณภาพและมาตรฐานเพื่อความปลอดภัยในการขนส่งสินค้าอันตรายทางถนนมาอย่างต่อเนื่องให้สอดคล้องกับข้อกําหนดตามความตกลงว่าด้วยการขนส่งสินค้าอันตรายระหว่างประเทศทางถนน หรือ “ข้อกําหนด ADR” โดยในปี พ.ศ. 2566 ขบ. ได้ร่วมกับจุฬาลงกรณ์มหาวิทยาลัยดําเนินโครงการพัฒนาศักยภาพการขนส่งสินค้าอันตรายทางถนนให้มีประสิทธิภาพและความปลอดภัยตามมาตรฐานสากล โดยจะบูรณาการความร่วมมือกับหน่วยงานภาครัฐและหน่วยงานภาคเอกชนที่เกี่ยวข้อง รวมทั้งการพัฒนาองค์ความรู้ การอบรมให้กับบุคลากรด้านการขนส่งสินค้าอันตรายทางถนนอันจะเป็นการยกระดับศักยภาพด้านโลจิสติกส์ของประเทศไทยได้อย่างยั่งยืน
ขบ. มีความยินดีเป็นอย่างยิ่งกับผู้ได้รับประกาศนียบัตรสําหรับผู้เข้าร่วมการอบรม “โครงการนําร่องเพื่อให้ได้มาซึ่งใบรับรองที่ปรึกษาการขนส่งสินค้าอันตรายที่เหมาะสมกับประเทศไทย” อันเป็นกิจกรรมที่มีความสําคัญในการพัฒนาหลักสูตรอบรมที่เหมาะสมกับบริบทของประเทศไทยในอนาคต ซึ่งประกอบไปด้วยเจ้าหน้าที่ของ ขบ. และเจ้าหน้าที่จากหน่วยงานภาคเอกชนที่เกี่ยวข้องกับการขนส่งสินค้าอันตรายทางถนน 26 ราย โดยหลักสูตรอบรมดังกล่าวจะเป็นรากฐานสําคัญของการพัฒนาและยกระดับความสามารถบุคลากรด้านความปลอดภัยในการขนส่งสินค้าอันตรายทางถนนของประเทศไทยได้อย่างมีประสิทธิภาพ และมีส่วนร่วมในการขับเคลื่อนระบบการขนส่งสินค้าอันตรายให้มีความปลอดภัย และมีมาตรฐานเป็นที่ยอมรับในระดับสากลต่อไป
รัฐบาลไทย-ข่าวทำเนียบรัฐบาล-กรมทางหลวงชนบท ร่วมน้อมสำนึกในพระมหากรุณาธิคุณ เนื่องใน “วันนวมินทรมหาราช” 13 ตุลาคม 2566
วันพุธที่ 11 ตุลาคม 2566
กรมทางหลวงชนบท ร่วมน้อมสํานึกในพระมหากรุณาธิคุณ เนื่องใน “วันนวมินทรมหาราช” 13 ตุลาคม 2566
เชิญชวนประชาชนกราบสักการะพระบรมรูปทรงงาน ณ สวนสุขภาพลัดโพธิ์ บริเวณใต้สะพานภูมิพล
กรมทางหลวงชนบท กระทรวงคมนาคม ร่วมน้อมสํานึกในพระมหากรุณาธิคุณ เนื่องในโอกาสวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “วันนวมินทรมหาราช” 13 ตุลาคม 2566 ขอเชิญชวนประชาชนร่วมกราบสักการะพระบรมรูปทรงงาน ณ สวนสุขภาพลัดโพธิ์ บริเวณใต้สะพานภูมิพล 1 สะพานภูมิพล 2 อําเภอพระประแดง จังหวัดสมุทรปราการ
สะพานภูมิพล 1 และสะพานภูมิพล 2 เป็นโครงการอันเนื่องมาจากพระราชดําริที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ก่อสร้างขึ้นเมื่อปี 2538 เพื่อเป็นโครงข่ายถนนรองรับการขนถ่ายลําเลียงสินค้าจากท่าเรือกรุงเทพต่อเนื่องไปจนถึงพื้นที่อุตสาหกรรมในจังหวัดสมุทรปราการ และภูมิภาคอื่น ๆ ของประเทศ เพื่อไม่ให้รถบรรทุกสัญจรเข้าไปในตัวเมืองหรือทิศทางอื่น อันจะเป็นสาเหตุของการจราจรติดขัดโดยรอบ ไม่เพียงแต่การกระจายการจราจรไปยังทิศทางต่าง ๆ แต่ยังเชื่อมระหว่างเขตราษฎร์บูรณะและเขตยานนาวา กรุงเทพมหานคร กับอําเภอพระประแดง จังหวัดสมุทรปราการ ซึ่งเป็นเขตอุตสาหกรรมขนาดใหญ่เข้าด้วยกัน และทรงพระกรุณาโปรดเกล้าฯ พระราชทานชื่อสะพานข้ามแม่น้ําเจ้าพระยาทั้ง 2 แห่ง โดยด้านทิศเหนือเชื่อมกรุงเทพมหานครกับจังหวัดสมุทรปราการว่า “สะพานภูมิพล 1” ส่วนด้านทิศใต้เชื่อมระหว่างตําบลทรงคนองกับตําบลบางหญ้าแพรก อําเภอพระประแดง พระราชทานชื่อว่า “สะพานภูมิพล 2” เมื่อวันที่ 2 กันยายน 2552 นับเป็นอีกสถานที่หนึ่งที่ประชาชนสามารถเดินทางมากราบสักการะและร่วมรําลึกในพระมหากรุณาธิคุณต่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยประชาชนสามารถเดินทางมากราบสักการะได้ทุกวัน ตั้งแต่เวลา 05.00 - 21.00 น. ทั้งนี้ สามารถสอบถามข้อมูลเพิ่มเติมได้ที่นายชาญศักดิ์ แรงสาริกรรม ปฏิบัติหน้าที่ผู้อํานวยการหมวดบํารุงทางหลวงชนบทวงแหวนอุตสาหกรรม โทร. 06 2272 9889
รัฐบาลไทย-ข่าวทำเนียบรัฐบาล-ดีอี ประชุมคณะทำงาน GAC ภายใต้การประชุมไอแคน
วันอังคารที่ 10 ตุลาคม 2566
ดีอี ประชุมคณะทํางาน GAC ภายใต้การประชุมไอแคน
ดีอี ประชุมคณะทํางาน GAC ภายใต้การประชุมไอแคน
วันนี้(10ตุลาคม2566)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอี)เป็นประธานการประชุมคณะทํางานสนับสนุนการปฏิบัติหน้าที่ผู้แทนไทยในคณะกรรมการที่ปรึกษาฝ่ายรัฐบาล(Government Advisory Committee: GAC)ภายใต้การประชุมไอแคน(Internet Corporation for Assigned Names and Numbers: ICANN)ครั้งที่1/2566เพื่อพิจารณาแนวทางการมีส่วนร่วมหรือเข้าร่วมกิจกรรมของผู้แทนไทยโดยมีนางสาวกัลยาชินาธิวรที่ปรึกษาด้านต่างประเทศและหน่วยงานที่เกี่ยวข้องเข้าร่วมณห้องประชุม601ชั้น6กระทรวงดิจิทัลเพื่อเศรษฐกิจและสังคมและผ่านระบบVDO Conferenceอีกช่องทางหนึ่ง
______________
รัฐบาลไทย-ข่าวทำเนียบรัฐบาล-กำหนดชื่อวันคล้ายวันสวรรคตในหลวง ร.9 ว่า วันนวมินทรมหาราช
วันพุธที่ 11 ตุลาคม 2566
11/10/2566
กําหนดชื่อวันคล้ายวันสวรรคตในหลวง ร.9 ว่า วันนวมินทรมหาราช
วันอาทิตย์ที่ 1 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร หรือในหลวงรัชกาลที่ 9 โดยในวันที่ 13 ต.ค.2566
เป็นวันแห่งการเสด็จสวรรคตครบรอบ 7 ปี เรียกว่า “สัตตมวรรษ” พระบาทสมเด็จพระเจ้าอยู่หัว
จึงทรงพระกรุณาโปรดเกล้าโปรดกระหม่อมพระราชทานชื่อ
ให้แก่วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันที่ 13 ตุลาคม ของทุกปี ว่า “วันนวมินทรมหาราช”
ตามที่สํานักนายกรัฐมนตรีขอพระราชทานพระมหากรุณา ในการนี้
ที่ประชุมคณะรัฐมนตรีมีมติรับทราบและนําประกาศสํานักนายกรัฐมนตรีเผยแพร่ในเว็บไซต์ราชกิจจานุเบกษา
ต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีเกษตรฯติดตามสถานการณ์น้ำทั่วประเทศมีแนวโน้มสามารถสนับสนุนการทำการเกษตรได้ทุกกิจกรรมในช่วงฤดูแล้งนี้
วันพุธที่ 11 ตุลาคม 2566
รัฐมนตรีเกษตรฯติดตามสถานการณ์น้ําทั่วประเทศมีแนวโน้มสามารถสนับสนุนการทําการเกษตรได้ทุกกิจกรรมในช่วงฤดูแล้งนี้
รัฐมนตรีเกษตรฯติดตามสถานการณ์น้ําทั่วประเทศมีแนวโน้มสามารถสนับสนุนการทําการเกษตรได้ทุกกิจกรรมในช่วงฤดูแล้งนี้
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมติดตามสถานการณ์น้ํา โดยมีนายเกรียง กัลป์ตินันท์ รัฐมนตรีช่วยว่าการกระทรวงมหาดไทย นายประยูร อินสกุล ปลัดกระทรวงเกษตรและสหกรณ์ ผู้บริหารกรมชลประทาน และสํานักงานชลประทานที่ 1 – 17 เข้าร่วม ณ ศูนย์ปฏิบัติการน้ําอัจฉริยะ (SWOC) กรมชลประทาน และผ่านระบบออนไลน์ (Video Conference) ซึ่งจากปริมาณฝนที่ตกในช่วงที่ผ่ามมา ส่งผลต่อปริมาณน้ําในอ่างเก็บน้ําที่มีปริมาณเพิ่มขึ้น โดยอ่างเก็บน้ําขนาดใหญ่ที่มีปริมาณเกินร้อยละ 80 ได้แก่ เขื่อนแม่งัดสมบูรณ์ชล เขื่อนกิ่วลม เขื่อนแม่มอก เขื่อนห้วยหลวง เขื่อนน้ําอูน เขื่อนน้ําพุง เขื่อนจุฬาภรณ์ เขื่อนอุบลรัตน์ เขื่อนลําปาว เขื่อนสิรินธร เขื่อนวชิราลงกรณ์ เขื่อนขุนด่านปราการชล เขื่อนประแสร์ และเขื่อนนฤบดินทรจินดา ซึ่งกรมชลประทานมั่นใจว่าสามารถบริหารจัดการและควบคุมสถานการณ์ได้ อีกทั้งยังมีแนวโน้มที่จะสามารถสนับสนุนทุกกิจกรรมในช่วงฤดูแล้ง สําหรับอ่างเก็บน้ําอื่น ๆ กรมชลประทานมีการติดตามและวางแผนการบริหารจัดการในช่วงฤดูแล้ง มั่นใจไม่กระทบการอุปโภคบริโภคและรักษาระบบนิเวศอย่างแน่นอน
นอกจากนี้ กรมชลประทานยังได้รายงานสถานการณ์น้ําและแนวทางการบริหารจัดการน้ําในลุ่มน้ําชี-มูล และลุ่มน้ําเจ้าพระยา ตามข้อห่วงใยของนายกรัฐมนตรี เพื่อให้สถานการณ์เข้าสู่ภาวะปกติให้เร็วที่สุด
รมว.เกษตรฯ กล่าวว่า จากปริมาณน้ําที่มีอยู่ในปัจจุบันมีปริมาณน้ํามากกว่าที่คาดการณ์ไว้ในช่วงต้นฤดูฝน เนื่องจากมีฝนตกจํานวนมาก ทําให้น้ําในเขื่อนเพิ่มขึ้น จึงมีโอกาสในการทํานาปรังในพื้นที่เขตชลประทาน อย่างไรก็ตาม พื้นที่ในการทํานาปรังดังกล่าว จะต้องผ่านคณะทํางานวางแผนการเพาะปลูกพืชฤดูแล้ง ที่มีกรมส่งเสริมการเกษตรเป็นฝ่ายเลขานุการ หากมีมติเห็นชอบ กระทรวงเกษตรฯ จะนําเข้าคณะกรรมการทรัพยากรน้ําแห่งชาติ (กนช.) ต่อไป
ทั้งนี้ ปัจจุบันปริมาณน้ําใน 4 เขื่อนหลัก ได้แก่ เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์ จํานวน 8,524 ล้าน ลบ.ม. และคาดการณ์ว่า ในวันที่ 1 พ.ย. 66 จะมีจํานวน 9,673 ล้าน ลบ.ม. ซึ่งน้อยกว่าปี 2565 จํานวน 4,401 ล้าน ลบ.ม.
รัฐบาลไทย-ข่าวทำเนียบรัฐบาล-"วราวุธ" รมว.พม. แนะ พส. แก้ปัญหาคนไร้ที่พึ่ง คนไร้บ้าน หนุนตั้งศูนย์ส่งเสริมและพัฒนาทักษะชีวิต Regional Cluster พร้อมแก้ปัญหาการขอทาน ยกระดับพื้นที่สร้างสรรค์ผู้แสดงความสามารถ
วันพุธที่ 11 ตุลาคม 2566
"วราวุธ" รมว.พม. แนะ พส. แก้ปัญหาคนไร้ที่พึ่ง คนไร้บ้าน หนุนตั้งศูนย์ส่งเสริมและพัฒนาทักษะชีวิต Regional Cluster พร้อมแก้ปัญหาการขอทาน ยกระดับพื้นที่สร้างสรรค์ผู้แสดงความสามารถ
"วราวุธ" รมว.พม. แนะ พส. แก้ปัญหาคนไร้ที่พึ่ง คนไร้บ้าน หนุนตั้งศูนย์ส่งเสริมและพัฒนาทักษะชีวิต Regional Cluster พร้อมแก้ปัญหาการขอทาน ยกระดับพื้นที่สร้างสรรค์สําหรับผู้แสดงความสามารถ
เมื่อวันที่ 9 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะ ตรวจเยี่ยมการดําเนินงานของกรมพัฒนาสังคมและสวัสดิการ (พส.) พร้อมมอบนโยบายแนวทางการขับเคลื่อนภารกิจ โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางจตุพร โรจนพานิช อธิบดีกรมพัฒนาสังคมและสวัสดิการ พร้อมคณะผู้บริหาร หัวหน้าและเจ้าหน้าที่หน่วยงาน เข้าร่วม ณ บริเวณชั้น 2 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายวราวุธ กล่าวว่า กรมพัฒนาสังคมและสวัสดิการ (พส.) มีภารกิจสําคัญในการพัฒนาสังคม การจัดสวัสดิการสังคม การสังคมสงเคราะห์ การคุ้มครองและพิทักษ์สิทธิ และการให้บริการสวัสดิการสังคมแก่คนไร้ที่พึ่ง ผู้ทําการขอทาน สมาชิกนิคมสร้างตนเอง ราษฎรบนพื้นที่สูง และกลุ่มเป้าหมายพิเศษ รวมถึงการส่งเสริมและสนับสนุนการพัฒนาสังคมและการจัดสวัสดิการสังคม โดยการมีส่วนร่วมของภาคส่วนต่าง ๆ สําหรับการตรวจเยี่ยมครั้งนี้ ตนได้มอบนโยบายแนวทางการขับเคลื่อนภารกิจเรื่องของคนไร้ที่พึ่งและคนไร้บ้าน ที่ควรมีการจัดตั้งศูนย์ส่งเสริมและพัฒนาทักษะชีวิตในลักษณะ Regional Cluster เพื่อให้ครอบคลุมการช่วยเหลือในทุกพื้นที่ มุ่งสู่การเป็นผู้นําการแก้ไขปัญหาคนไร้บ้านในระดับ ASEAN โดยอาจเชิญประเทศสมาชิกประเทศอาเซียนร่วมประชุมหารือ Best Practice Sharing เกี่ยวกับการแก้ปัญหาคนไร้บ้าน เพื่อเพิ่มบทบาทของประเทศไทยในฐานะผู้นําเรื่องคนไร้บ้าน และอาจนําไปสู่การมีมติในคณะกรรมคุ้มครองคนไร้ที่พึ่งในอนาคต อีกทั้งทํางานในเชิงป้องกันคนไร้บ้านหน้าใหม่ไม่ให้กลายเป็นคนไร้บ้านถาวรและออกแบบมาตรการการคุ้มครองสวัสดิภาพแบบสมัครใจและแบบมีเงื่อนไข รวมทั้งทบทวนการวิเคราะห์จํานวนกลุ่มเป้าหมายให้สามารถสะท้อนสถานการณ์ เพื่อนําไปสู่การขอรับการสนับสนุนงบประมาณต่อไป
นายวราวุธ กล่าวเพิ่มเติมว่า สําหรับผู้ทําการขอทานและผู้แสดงความสามารถนั้น ให้พิจารณาความเหมาะสมของกฎ ระเบียบ และเงื่อนไขของการใช้บริการภายในสถานคุ้มครองคนไร้ที่พึ่ง มาตรการรองรับผู้กระทําความผิดซ้ําซ้อน โดยคํานึงถึงการแก้ไขปัญหาการขอทานและการใช้บริการด้วยความสมัครใจ และยกระดับพื้นที่สร้างสรรค์สําหรับผู้แสดงความสามารถเป็นพื้นที่ที่มีศักยภาพทางเศรษฐกิจสูงในส่วนของนิคมสร้างตนเอง ควรให้มีการพัฒนากลไกการขับเคลื่อนงาน BCG ในพื้นที่ โดยพัฒนาองค์ความรู้ของผู้ปฏิบัติงานมิติที่เกี่ยวข้องกับการเกษตรและสิ่งแวดล้อม ส่งเสริมความร่วมมือกับหน่วยงานที่มีความเชี่ยวชาญด้านการเกษตรและสิ่งแวดล้อม เพื่อเสริมสร้างขีดความสามารถในการทําการเกษตรของสมาชิกนิคมสร้างตนเอง และส่งเสริมการทํานาเปียกสลับแห้งพัฒนาพื้นที่นิคมสร้างตนเอง 43 นิคม สู่โมเดล Sandbox พื้นที่อยู่ได้อย่างยั่งยืนภายใต้ปรัชญาของเศรษฐกิจพอเพียง และ BCG นิคมสร้างตนเอง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม
#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-ชู 3 สัตว์น้ำเศรษฐกิจ เจาะตลาดอุตสาหกรรมท่องเที่ยว
วันพุธที่ 11 ตุลาคม 2566
11/10/2566
ชู 3 สัตว์น้ําเศรษฐกิจ เจาะตลาดอุตสาหกรรมท่องเที่ยว
วันจันทร์ที่ 2 ตุลาคม 2566
ต่อจากนี้ไป ขอเชิญรับฟังไทยคู่ฟ้า
กรมประมงนําร่องผลักดันสัตว์น้ําเศรษฐกิจ 3
ชนิดเจาะตลาดอุตสาหกรรมท่องเที่ยวโดยเฉพาะกลุ่มธุรกิจร้านอาหารและโรงแรม ได้แก่ ปลากะพงทอง
มีโปรตีนและโอเมก้า 3 เนื้อแน่น รสชาติดี ราคาเฉลี่ยอยู่ที่ กก.ละ 200 – 250 บาท ปลิงขาว
อุดมด้วยโปรตีนและคอลลาเจน ใช้เป็นวัตถุดิบในการผลิตยาและอาหารเสริม ราคาปลิงสด กก.ละ 250 – 500
บาท ตากแห้ง กก.ละ 1,500 – 5,000 บาท และ ปูขาว หรือ ปูทองหลาง ซึ่งได้รับการยกย่องว่าเป็น
“ราชินีปู” ตัวใหญ่ ก้ามโต เนื้อแน่น รสชาติหวานมัน ราคา กก.ละ 500 – 800 บาท
เกษตรกรและประชาชนที่สนใจเพาะเลี้ยงสัตว์น้ําเศรษฐกิจเพื่อเพิ่มรายได้
สอบถามได้ที่กองวิจัยและพัฒนาการเพาะเลี้ยงสัตว์น้ําชายฝั่ง กรมประมง โทร. 0-2579-2422
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.ภูเก็ต
วันพุธที่ 11 ตุลาคม 2566
นายกรัฐมนตรี ตรวจราชการ จ.ภูเก็ต
วันศุกร์ที่ 29 กันยายน 2566
นายกรัฐมนตรี ตรวจราชการ จ.ภูเก็ต
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.ภูเก็ต ในวันนี้
(29ก.ย.66) เพื่อรับฟังและตรวจเยี่ยมพื้นที่โครงการก่อสร้างท่าอากาศยานนานาชาติแนวชายฝั่งอันดามัน ที่
ต.โคกกลอย อ.ตะกั่วทุ่ง จ.พังงา จากนั้นตรวจเยี่ยมและรับฟังเกี่ยวกับการแก้ปัญหาจราจร
การขยายเส้นทางเพื่อรองรับนักท่องเที่ยว และการขยายเวลาให้บริการของสถานบันเทิง ที่ อ.เมืองภูเก็ต
จ.ภูเก็ต ทั้งนี้ เศรษฐกิจของ จ.ภูเก็ต มีภาคการท่องเที่ยวเป็นฐานที่สําคัญ โดยในช่วงเดือน ม.ค.-ส.ค.2566
มีผู้เยี่ยมเยือนรวม 12.9 ล้านคนหรือครั้ง เป็นชาวต่างชาติ กว่า 9.7 ล้านคนหรือครั้ง
ซึ่งอุปสรรคของการท่องเที่ยวที่สําคัญ คือ การจราจร การจัดการขนส่งมวลชน
ตลอดจนการจัดการด้านความปลอดภัยทางถนนและทางทะเล
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กบข. ได้รับรางวัล Best Practice หน่วยงานที่มีการดำเนินการตามกฎหมายคุ้มครองข้อมูลส่วนบุคคลดีเลิศ
วันพุธที่ 11 ตุลาคม 2566
11/10/2566
กบข. ได้รับรางวัล Best Practice หน่วยงานที่มีการดําเนินการตามกฎหมายคุ้มครองข้อมูลส่วนบุคคลดีเลิศ
กบข. ได้รับรางวัล Best Practice เป็นหน่วยงานที่มีการดําเนินการตามกฎหมายคุ้มครองข้อมูลส่วนบุคคลดีเลิศ จากการเข้าร่วมโครงการพัฒนาแพลตฟอร์มภาครัฐเพื่อรองรับการปฏิบัติตามกฎหมายคุ้มครองข้อมูลส่วนบุคคล (GPPC) จัดโดยสํานักงานคณะกรรมการคุ้มครองข้อมูลส่วนบุคคล
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้รับรางวัล Best Practice เป็นหน่วยงานที่มีการดําเนินการตามกฎหมายคุ้มครองข้อมูลส่วนบุคคลดีเลิศ จากการเข้าร่วมโครงการพัฒนาแพลตฟอร์มภาครัฐเพื่อรองรับการปฏิบัติตามกฎหมายคุ้มครองข้อมูลส่วนบุคคล (GPPC) จัดโดยสํานักงานคณะกรรมการคุ้มครองข้อมูลส่วนบุคคล และสํานักงานคณะกรรมการดิจิทัลเพื่อเศรษฐกิจและสังคมแห่งชาติ กระทรวงดิจิทัลเพื่อเศรษฐกิจและสังคม เพื่อส่งเสริมให้หน่วยงานภาครัฐ เกิดการดําเนินงานการขับเคลื่อนตามพระราชบัญญัติคุ้มครองข้อมูลส่วนบุคคลผ่านเทคโนโลยีดิจิทัล
โดย กบข. ได้ตระหนักถึงความสําคัญของการคุ้มครองข้อมูลส่วนบุคคลของสมาชิก กบข. ตลอดจนพนักงานในองค์กร เคารพสิทธิและเสรีภาพส่วนบุคคลตามกฎหมายอย่างเคร่งครัด และได้เก็บรวบรวม มีมาตรการที่เข้มงวดในการรักษาความมั่นคงปลอดภัยของข้อมูลส่วนบุคคลเพื่อป้องกันมิให้มีการนําข้อมูลส่วนบุคคลไปใช้โดยมิชอบด้วยกฎหมาย
สอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร. 1179
รัฐบาลไทย-ข่าวทำเนียบรัฐบาล-ไทย-มาเลเซียเดินหน้าความร่วมมือ ก้าวหน้าการค้าร่วมกัน เปลี่ยนแปลงให้พื้นที่ชายแดนเป็นพื้นที่แห่งการเติบโตใหม่
วันพุธที่ 11 ตุลาคม 2566
ไทย-มาเลเซียเดินหน้าความร่วมมือ ก้าวหน้าการค้าร่วมกัน เปลี่ยนแปลงให้พื้นที่ชายแดนเป็นพื้นที่แห่งการเติบโตใหม่
ต่อยอดความร่วมมือบนพื้นฐานของสันติภาพและความเจริญรุ่งเรืองของประชาชนทั้งสองประเทศ
วันนี้ (11 ตุลาคม 2566) เวลา 15.30 น. (ตามเวลาท้องถิ่นประเทศมาเลเซียซึ่งเร็วกว่าไทย 1 ชม.) ณ ทําเนียบรัฐบาลมาเลเซีย ณ เมืองปุตราจายา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับดาโตะ เซอรี อันวาร์ อิบราฮิม (H.E. Dato’ Seri Anwar Ibrahim) นายกรัฐมนตรีมาเลเซีย ในโอกาสเยือนมาเลเซียอย่างเป็นทางการ นายชัย วัชรงค์ สรุปสาระสําคัญดังนี้
นายกรัฐมนตรีกล่าวว่า การเยือนมาเลเซียอย่างเป็นทางการครั้งนี้ ถือเป็นโอกาสย้ําความมุ่งมั่นและต้องการที่จะทํางานเพื่อเดินหน้าศักยภาพและความร่วมมือระหว่างกัน บนพื้นฐานของสันติภาพและความเจริญรุ่งเรืองของประชาชนทั้งสองประเทศ พร้อมเชิญนายกรัฐมนตรีมาเลเซียเยือนไทยในโอกาสแรกที่สะดวก โดยนายกรัฐมนตรียังได้เสนอความร่วมมือทางด้านอาหาร สินค้าเกษตร ซึ่งไทยมีความมั่นคงทางอาหาร จึงหวังที่จะส่งเสริมความร่วมมือด้านอาหารฮาลาล ส่งออกไปยังประเทศต่างๆ
ผู้นําทั้งสองเห็นพ้องที่จะตั้งคณะทํางานร่วมกัน (Task force group) ในด้านที่เป็นประโยชน์ร่วมกัน เช่น ด้านการท่องเที่ยว เพื่อผลักดันการส่งเสริมความร่วมมือระหว่างกันให้มีผลเป็นรูปธรรมโดยเร็ว
โดยผู้นําทั้งสองฝ่ายได้หารือในประเด็นต่าง ๆ ร่วมกัน ดังนี้
ไทยและมาเลเซียต่างเห็นพ้องที่จะกระชับความสัมพันธ์ด้านเศรษฐกิจให้แน่นแฟ้นยิ่งขึ้น โดยจะตั้งเป้าหมายการค้า (Bilateral trade) ระหว่างกันใหม่ โดยต่างฝ่ายต่างเป็นคู่ค้าอันดับต้นๆ ของกันและกันในอาเซียน ซึ่งการปรับปรุงการอํานวยความสะดวกทางการค้าและการเชื่อมโยงข้ามพรมแดนจะเป็นกุญแจสําคัญ ทั้งนี้ นายกรัฐมนตรีหวังที่จะเพิ่มพูนความร่วมมือในด้านเศรษฐกิจดิจิทัล และเศรษฐกิจสีเขียว โดยต่อยอดจากความร่วมมือที่มีอยู่ รวมถึงสํารวจความร่วมมือในการเชื่อมโยงห่วงโซ่คุณค่าและระบบนิเวศสําหรับอุตสาหกรรมเทคโนโลยีขั้นสูง (hi-tech sectors) รวมถึงการลงทุนในอุตสาหกรรมยานยนต์ไฟฟ้า (proton) รวมถึงการส่งเสริมการลงทุนจากต่างประเทศ (FDI)
นายกรัฐมนตรีมุ่งหวังที่จะเปลี่ยนแปลงภาคใต้ของประเทศไทย และตอนเหนือของมาเลเซียให้เป็นพื้นที่การเติบโตใหม่ ซึ่งจะเป็นประโยชน์สําหรับทั้งสองประเทศ รวมทั้งเร่งรัดความคืบหน้าโครงการเชื่อมโยงที่สําคัญต่าง ๆ ที่จะเชื่อมต่อสองประเทศเข้าด้วยกัน และจะช่วยอํานวยความสะดวกในการเคลื่อนย้ายสินค้า และการเดินทางของประชาชน ซึ่งหากประชาชนและนักท่องเที่ยวสามารถเดินทางข้ามชายแดนได้ง่ายขึ้น และทั้งสองฝ่ายร่วมกันส่งเสริมสถานที่ท่องเที่ยวบริเวณชายแดน ก็จะช่วยเพิ่มปริมาณนักท่องเที่ยว และส่งเสริมการเชื่อมโยงธุรกิจท้องถิ่นให้ใกล้ชิดยิ่งขึ้น เปลี่ยนพื้นที่ความขัดแย้งเป็นพื้นที่การค้า
นายกรัฐมนตรีย้ําในตอนท้ายว่า ไทยและมาเลเซียเป็นหุ้นส่วนทางยุทธศาสตร์ในภูมิภาค ได้ทํางานร่วมกันอย่างใกล้ชิดเพื่อพัฒนาความร่วมมือระดับภูมิภาคภายใต้อาเซียน รัฐบาลภายใต้การนําของนายกรัฐมนตรีพร้อมร่วมมือกับมาเลเซียเสริมสร้างความเข้มแข็งให้กับอาเซียน และส่งเสริมสันติภาพและความเจริญรุ่งเรืองในภูมิภาค
จากนั้นในเวลา 16.10 น. (ตามเวลาท้องถิ่นประเทศมาเลเซียซึ่งเร็วกว่าไทย 1 ชม.) นายกรัฐมนตรีและนายกรัฐมนตรีมาเลเซียแถลงข่าวร่วมกัน ก่อนจะร่วมรับประทานอาหารเย็น ที่นายกรัฐมนตรีมาเลเซียเป็นเจ้าภาพจัดขึ้นเพื่อเป็นเกียรติแก่นายกรัฐมนตรี